b"\n_START_ARTICLE_\nRamon Parera i Penella\n_START_SECTION_\nTraject\xc3\xb2ria\n_START_PARAGRAPH_\nEs form\xc3\xa0 al FC Barcelona, i arrib\xc3\xa0 a jugar al primer equip. Form\xc3\xa0 part de l'equip que guany\xc3\xa0 la primera lliga espanyola la temporada 1928-1929, malgrat nom\xc3\xa9s disput\xc3\xa0 un partit a la competici\xc3\xb3 davant l'Atl\xc3\xa9tico de Madrid el 10 de mar\xc3\xa7 de 1929. Amb 16 anys en aquest partit ha estat un dels jugadors m\xc3\xa9s joves en debutar al club en partit de lliga._NEWLINE_El 1929 ingress\xc3\xa0 al RCD Espanyol i el 1930 al CE J\xc3\xbapiter, on pass\xc3\xa0 la seva millor etapa durant quatre temporades. Posteriorment jug\xc3\xa0 al CE Sabadell, FC Vic, retorn\xc3\xa0 al RCD Espanyol, FC Vic i FC Badalona. Despr\xc3\xa9s de la guerra encara jug\xc3\xa0 al Lleida Balompi\xc3\xa9 i al CE Sant Celoni._NEWLINE_El seu germ\xc3\xa0 Manuel Parera tamb\xc3\xa9 jug\xc3\xa0 al primer equip del FC Barcelona."